Bergstjerner

Bergstjerner er ei biologisk slekt Urochroa av  kolibriar med to medlemmer som lever langs Andesfjella i Colombia, Ecuador og fåtalige i Peru. Slekta er ein del av underfamilien Lesbiinae, stamme Heliantheini, «briljantar».

Namnet Urochroa er frå gresk: oura «hale», khroa «farge».

 Skildring 
Dette er to store, mørke, og fargerike kolibriar med lange, mørke nebb. 
Fjørdrakta er gjennomgåande mørk. Halen har kvite ytre fjører, tidlegare var dei to artane handsama som ein art med engelsk namn «White-tailed hillstar». Oversida har mørke, raudbrune til bronsegrøne farger, undersida skittengrå og den iriserande strupeflekken blå. Kjønna er like. Dei lever i skråninga av fjellkjeder med våt subtropisk skog, gjerne nær rennande vatn. Kroppsstorleikar ligg mellom 13 og 14 centimeter inkludert 3 cm langt nebb. I Colombia og Ecuador finn ein rustskjeggbergstjerne på stillehavssida av Andes, mest talrikt i Colombia, kvithalebergstjerne lever på austsida. Sistnemnde også med eit par mindre isolerte populasjonar i Peru.

Verdas naturvernunion, IUCN, har kategorisert begge artar som livskraftige artar (LC).

 Artslista 
Bergstjerner i rekkjefølgje etter IOC World Bird List V13.1, 2023, med norske artsnamn etter Norske navn på verdens fugler. IUCN kategori er etter HBW and BirdLife Taxonomic Checklist.
 Rustskjeggbergstjerne, Urochroa bougueri, Rufous-gaped hillstar, (Bourcier, 1851), (LC)

 Kvithalebergstjerne, Urochroa leucura, Green-backed hillstar, Lawrence, 1864, (LC)

 Kjelder 

 Bakgrunnsstoff 

kategori:kolibrifamilien
kategori:fugleslekter